section_heading: Životopis
paragraph_text: Alejandro Sanz počeo je svirati gitaru sa sedam godina, a prve pjesme skladao je već tri godine kasnije. Sa 16 godina Alejandro Sanz snimio je pjesmu Los Chulos Son Pa' Cuidarlos. Njegov službeni debitantski album Viviendo Deprisa izdan je, međutim, 1991. godine kada i potpisuje ugovor s diskografskom kućom Warner Music. Si Tú Me Miras uslijedio je 1993. godine, u suradnji s glazbenicima kao što su Nacho Mañó, Chris Cameron i Paco de Lucía. Album Alejandro Sanz 3 snimljen je u Veneciji, a producirali su ga Miguel Angel Arenas i Emanuele Ruffinengo.